**Asociația P.A.V.E.L. angajează asistent social în București**

Asociația P.A.V.E.L. – Asociația părinților care au copii bolnavi de cancer - **angajează asistent social**, în condițiile legii.

Angajatul va lucra cu adulți și copii care au diagnostic oncologic și cu familiile acestora, de luni până vineri, într-un program ales de comun acord, în cadrul Institutului Oncologic “Prof. Dr. Alexandru Trestioreanu” București.

Norma de lucru se va discuta la interviu.

**Candidatul ideal trebuie să îndeplinească următoarele condiții:**

* să aibă studii superioare de asistență socială și aviz de exercitare a profesiei,
* experiența minimă de 1 an în funcția de asistent social,
* să poată să relaționeze optim într-o echipă multidisciplinară,
* să aibă abilităţi în utilizarea calculatoarelor şi al altor echipamente de birou,
* să fie capabil să prezinte munca sa public, precum și în rapoarte,
* să fie capabil să se organizeze efficient,
* să adapteze metodologia și stilul de lucru fiecărui beneficiar în parte, să fie creativ și dornic de a se perfecționa continuu,
* să fie centrat pe nevoile beneficiarilor și să își atingă obiectivele de intervenție propuse,
* să ducă la îndeplinire alte atribuții care vor fi stabilite în sarcina sa de către managerul de proiect sau echipa de management a proiectului,
* experiența de lucru în sectorul ONG reprezintă un avantaj.

**Responsabilităţi şi sarcini:**

* Informează beneficiarii în privinţa serviciilor oferite în cadrul proiectului si a condiţiilor de acordare;
* Realizează evaluări specifice cu privire la situaţia beneficiarilor, colaborând permanent cu psihologul din cadrul echipei;
* Identifică şi defineşte problemele/nevoile/dificultăţile beneficiarilor şi defineşte nevoile specifice de intervenţie pentru fiecare caz;
* Realizează planul individualizat de intervenţie, împreună cu beneficiarul, colaborând cu alţi membrii ai echipei;
* Acompaniază beneficiarii în rezolvarea problemelor cu care se confruntă (suport, îndrumare, însoţire, etc.), în spiritul obiectivelor şi al protocolului de lucru stabilit la nivel de proiect (obţinerea unor drepturi/acte, facilitarea accesului la unele servici/instituţii, etc.);
* Identifică în comunitate resurse ce pot contribui la sprijinirea beneficiarilor;
* Participă la elaborarea metodologiei de intervenţie şi a instrumentelor de lucru la nivel de proiect;
* Ţine evidenţa beneficiarilor, realizează statistici şi asigură realizarea dosarelor individuale;
* Consemnează intervenţiile întreprinse cu/pentru beneficiari, precum şi rezultatele acestora.

Dacă sunteți interesați, vă rugăm să trimiteți CV-ul și scrisoarea de intenție pe adresa de e-mail: office@asociatiapavel.ro până la data de 31.08.2025 ora 24:00.

Vor fi contactați doar candidații selectați.  
Informații despre angajator puteți să găsiți accesând paginele web: [www.asociatiapavel.ro](http://www.asociatiapavel.ro)

<https://www.facebook.com/asociatia.pavel/>

<https://www.facebook.com/camerele.de.joaca.PAVEL/>